- Nej, jeg kan ikke se det. Sådan lød det på P4 Göteborg fredag eftermiddag, da den nordjyske journalist Michael Frederiksen fra lokalmediet Kanal Frederikshavn blev spurgt, om han kunne se byggeriet af Karlatårnet. Karlatårnet, der står i Göteborg er nemlig hele 246 meter højt med 74 etager over jorden, når det står færdigt. Og i svensk radio har de sat fokus på tårnet, som nogle eksperter mener, kan ses hele 50 kilometer væk. Men det kan altså ikke ses i Frederikshavn. Heller ikke fra Siloens tagterasse i 30 meters højde. Karlatårnet bliver det største højhus i norden, og koster i omegnen af seks milliarder svenske kroner.

Referat:
Det kan godt være, der bygges stort i Sverige, men det er altså ikke højt nok til, at vi kan se det i Danmark.